ANDREW WOMMACK EVANKELIUMIN ÄÄRELLÄ
TALOUDENHOITO. OSA 16/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Tänään aloitan neljännen osan opetussarjassa taloudenhoidosta.
Edellisissä jaksoissa olen sanonut, että tiedän aiheen olevan inhottu.
Monet eivät pidä aiheesta.
Etenkin tv-saarnaajien joukossa on paljon niitä, -
jotka yrittävät erilaisin tempuin saada rahaa.
En osaa vakuuttaa teitä mitenkään, -
mutta minä en opeta taloudenhoidosta saadakseni jotakin etua.
Opetan siitä, jotta te hyötyisitte.
Minua tämä on auttanut ja uskon sen auttavan myös teitä.
Tilastojen mukaan rahahuolet ovat pääsyy avioeroihin.
Rahahuolet ajavat ihmisiä tekemään itsemurhan.
Jotkut ovat niin stressaantuneita, että se vaikuttaa terveyteen.
Ongelma on suuri.
Jumalan Sanalla on paljon hyödyllistä sanottavaa raha-asioista.
Kun opetan parantumisesta, -
en opeta siksi, että tarvitsisin sitä itse vaan auttaakseni teitä.
Kun opetan ahdistusten ja ongelmien voittamisesta -
tai ilossa ja voitossa kulkemisesta, -
en pyri rakentamaan itseäni vaan auttamaan teitä.
Mutta heti kun aletaan puhua rahasta, herää ihmisissä epäilys -
etenkin tv-saarnaajia kohtaan.
Ajatellaan: "Yrität vain päästä käsiksi rahoihini." Sitä minä en yritä.
Yritän auttaa teitä pääsemään rahan aiheuttamista paineista ja huolista.
Opetussarjan neljännessä osassa tahdon alkaa puhua siitä, -
että vauraus ei ole itsekästä.
Siitä minua kritisoidaan eniten, aina kun puhun vauraudesta.
Luullaan, että joko opetan vauraudesta itsekkäistä syistä, -
jotta minulle annettaisiin rahaa, tai että opetan muita olemaan itsekkäitä.
Luullaan että tavoitellaan vain isompaa taloa, autoa ja muuta.
Olen kyllä kuullut saarnaajia, joilla uskon olleen itsekkäät motiivit.
En ole tuomari. Uskon, että niitä on, jotka opettavat vauraudesta oikein.
Minulla on hyvin vauraita ystäviä, jotka asuvat miljoonia maksavissa taloissa.
Heillä on silti hyvä asenne vaurauteen. Se ei ole väärin.
Kerron kyllä yksityiskohtia asiasta.
En vastusta kaikkia, jotka saarnaavat vauraudesta, -
mutta jotkut ovat tehneet sen väärin. Kuulijalle välittyy väärä vaikutelma.
Kerran eräs saarnaaja kertoi rukoil- leensa lapsenlapselleen nukkekotia.
En muista tarkkaa summaa, mutta he valmistivat 5 000 dollarin nukkekodin.
He siis opettivat sen olevan vaurautta.
Voihan niin toki tapahtua, mutta se jättää kuulijoille pahan maun suuhun.
"Siis te tosissaan rakensitte 5 000 dollarin nukkekodin."
Toinen saarnaaja joutui vankilaan, osin koska hän oli ottanut rahaa -
ja rakentanut koiralleen ilmastoidun koirankopin.
Sellainen jättää pahan maun suuhun.
Se, mitä nuo saarnaajat kutsuvat vauraudeksi, on pröystäilyä.
Haluan, että rakentamamme tilat näyttävät kivalta ja kirkastavat Herraa.
Mutta en tahdo niistä äveriäitä.
Tahdon, että ne tuovat Jumalalle kunniaa, -
mutta en tahdo niistä pröystäileviä.
Mitä sitten vastaan kritiikkiin, -
kun väitetään, että opetan aiheesta itsekkäästi tavaraa hamuten?
Jos ymmärtäisitte, mitä olen opettanut tähän asti vauraudesta, -
jos ymmärtäisitte etenkin vertauksen luvussa Luuk. 16...
Rahan oikea käyttötarkoitus tai paras käyttötarkoitus on koskettaa ihmisiä, -
niin että ikuisuudessa teidät toivote- taan tervetulleiksi ikuisiin majoihinne.
Se oli jakeesta Luuk. 16:9. Jos ymmärrätte opettamani, tiedätte, -
ettei vauraus ole teitä varten vaan sitä varten, että voitte siunata toisia.
Minua on tässä aiheessa palvellut paljon jae 2. Kor. 9:8: -
"Ja Jumala on voimallinen antamaan teille ylenpalttisesti kaikkea armoa, -
että teillä kaikessa aina olisi kaikkea riittävästi, -
voidaksenne ylenpalttisesti tehdä kaikkinaista hyvää".
Huomatkaa sananvalinnat. Jumala antaa armoa ylenpalttisesti, -
että teillä olisi kaikkea riittävästi -
ja voisitte ylenpalttisesti tehdä kaikkea hyvää.
Tarkoitus ei siis ole, että kasaatte itsellenne kaikkea tavaraa -
tai saatte vaikutusvaltaisia, niin että ihmiset pokkuroivat edessänne, -
koska olette jotakin eliittiä.
Tarkoitus on mahdollistaa se, että voi tehdä ylenpalttisesti kaikkea hyvää.
Käytän yli miljoona dollaria kuussa tv-lähetysaikaan.
Tällä hetkellä ohjelmani näkyy kyllä koko USA:ssa -
mutta pääasiassa vain aamuisin. Vain yksi kanava näyttää ohjelmaa iltaisin.
Herra on ohjeistanut minua tavoittelemaan lähetysaikaa illalla -
parhaaseen katseluaikaan, jotta tämä näkyisi mahdollisimman monille.
Minun täytynee tuplata kustannukseni tv-työhön, jotta tavoite saavutetaan.
Tahdon rahaa siksi, että voin saarnata evankeliumia ja opettaa ihmisiä.
En minä yritä hankkia isompaa taloa tai autoa.
Ajan Ford Escapea ja asun talossa, jonka rakensin 60 000 dollarilla.
En vastusta, jos joku elää miljoona- talossa. Asukoon missä tahtoo.
Asun haluamassani talossa.
En ota itselleni käsiini tulevia varoja ja varastoi niitä itseäni varten.
Käytän niitä evankeliumin julistamiseen.
Rakennutan raamattukouluja ja näen ihmisten elämän muuttuvan.
Se vaatii rahaa.
Siitä vauraudessa on kyse.
Uskon, että 2. Kor. 9:8 on Raamatun määritelmä vauraudesta.
Vauraus on sitä, että saa riittävästi Jumalan varoja, -
jotta voi tehdä ylenpalttisesti sitä, mihin Jumala kehottaa.
Ei niin, että juuri ja juuri kykenee siihen -
tai että on jatkuvasti tuhon ja epäonnen partaalla, -
vaan että sitä on ylenpalttisesti. Mitä ovia Jumala avaakin, voi tarttua niihin.
Aloin hiljattain lähettää ohjelmaa uudessa tv-verkostossa.
Se maksaa minulle yli 200 000 dollaria kuussa.
En voisi tehdä niin ilman rahaa. Olen havainnut, että siinä kestää -
ennen kuin panostus johonkin kanavaan alkaa tuottaa.
Tämä kyseinen kanava on maallinen.
Sillä on lyhyt kanavapaikka kristillisille ohjelmille.
Maalliset kanavat ovat kalliimpia, -
koska ne tavoittavat enemmän katsojia kuin kristilliset.
Maallisilla kanavilla kestää vielä kauemmin tavoittaa kannattavuusraja.
Minun täytyy luultavasti sijoittaa puolesta vuodesta vuoteen -
ennen kuin se kanava alkaa tuottaa minulle enemmän kuin se maksaa.
En voisi lähettää ohjelmia, jos Jumala ei olisi antanut minulle vaurautta.
Siihen käytän rahaa. Julistan evan- keliumia ja kosketan ihmisten elämää.
Oikea vauraus mahdollistaa sen, -
että voi tehdä kaikkia hyviä tekoja ylenpalttisesti. Voi koskettaa ihmisiä.
Se ei ole sitä varten, että itse saa kaikkea.
Ihmiset kritisoivat herkästi niitä, jotka saarnaavat vauraudesta.
Minulla on riittävästi. En koskaan pyytäisi Jumalalta enempää.
En aja uutta autoa, asu tosi hienossa talossa enkä käytä kalliita vaatteita, -
mutta minulla on riittävästi. Enempää en pyytäisi.
Ihmiset kritisoivat heti kaikkia, jotka ajavat hienompaa autoa -
tai asuvat hienommassa talossa, ja väittävät heitä ahneeksi.
Sellainen asenne nimenomaan on ahne asenne.
Sellainen ihminen väittää, että vauraus on itseä varten.
Ja kun omat tarpeet on täytetty...
Ei ehkä asu hienoimmassa talossa tai aja hienointa autoa, -
mutta omat tarpeet täyttyvät eikä sitten tahdo enempää tai usko, -
että Jumala tahtoisi antaa enemmän.
Se ajatus kumpuaa luulosta, että raha on itseä varten.
Ja kun omat tarpeet on täytetty, voi unohtaa muun maailman.
Antaa muiden ihmisten riutua kuulematta evankeliumia, -
koska itsellähän on jo riittävästi. Se on oikeasti ahne, itsekäs asenne.
Luulee, että raha on itseä varten, ja unohtaa kaikki muut.
Jos olet tyytyväinen taloosi, autoosi ja elintasoosi, -
sinun tulisi rukoilla Jumalalta enemmän vaurautta -
ja käyttää Jumalan antamaa siunausta tuottamaan vaurautta.
Jos omat tarpeesi on täytetty, lähetä rahaa minulle tai jollekulle muulle.
Laita sitä omaan seurakuntaasi. Auta julistamaan evankeliumia.
Se asenne, että itsellä on tarpeeksi eikä tahdo lisää, on itsekäs ja ahne.
Jotkut arvostelevat, että olen itsekäs ja ahne, -
kun kauttani kulkee niin paljon rahaa.
Takaan, että harvat katsojat -
laittavat enemmän rahaa evankeliumiin kuin minä.
Harvat laittavat suuremman osuuden tuloistaan evankeliumiin kuin minä.
En käytä vaurauttani itseeni henkilökohtaisesti.
Käytän sitä siihen, että voin julistaa evankeliumia ja koskettaa ihmisiä.
Jos vaurauden ymmärtää oikein, se ei ole itsekästä.
Sen avulla ei ole tarkoitus saada itselle kaikkea isompaa ja enemmän -
vaan mahdollistaa toisten siunaaminen.
Palataan vielä jakeeseen 2. Kor. 9:8. Jumala antaa armoa...
Se on Hänen armoaan. Se ei perustu tekoihin tai ansioihin.
Hän antaa "ylenpalttisesti kaikkea armoa, -
että teillä kaikessa aina olisi riittävästi, -
voidaksenne ylenpalttisesti tehdä kaikkinaista hyvää".
Sitä varten vauraus on. Sen ansiosta voit tehdä ylenpalttisesti hyvää.
Olen tavannut miljonäärejä. Paperilla heillä on miljoonia dollareita.
Mutta kaikki raha on sidottu johonkin. Kaikki on sijoitettu.
He ovat sanoneet minulle, että tahtoisivat antaa, -
mutta koska kaikki on sijoitettu, heillä ei ole antaa yhtään.
Sellainen ihminen on köyhä. En välitä siitä, onko sinulla paperilla miljoonia.
Vaurautta ei pitäisi arvioida omaisuudella maailman tapaan -
vaan sen mukaan, paljonko antaa.
Uskon, että Jumala katsoo sitä, paljonko voit antaa eikä omaisuuttasi.
Todistetaan se Raamatun esimerkillä leskestä, joka antoi kaksi ropoa.
Se oli vähemmän rahaa kuin penni. Noin puoli penniä.
Mitä rahamäärään tulee, leski antoi vähemmän kuin kukaan muu.
Herra näki rikkaiden panevan paljon rahaa uhriarkkuun.
Luin joskus selitysteosta, jonka mukaan arkut oli tehty messingistä.
Rikkaat olivat keksineet keinon saada kolikot pyörimään alaspäin -
niin että syntyi paljon ääntä ja he saivat paljon huomiota itselleen.
Köyhä leski laittoi vain kaksi ropoa, puoli penniä.
Silti Herra sanoi, että leski pani arkkuun enemmän kuin kaikki muut.
Rahamäärän puolesta hän ei antanut enemmän mutta prosenteissa antoi.
Leski antoi 100 %, kaiken mitä hänellä oli.
Jumala piti sitä suurempana lahjana -
kuin sen, joka antoi ehkä tuhansien dollarien arvosta rahaa.
Herra arvioi vaurautta eri lailla kuin me.
Jotkut rikkaat antavat Jumalalle vain tipin.
Summa voi olla tuhat, 5 000 tai 10 000 dollaria, -
mutta heidän omaisuuteensa verrattuna se on mitätön summa, -
pelkkä tippi.
Toiset eivät anna suurta summaa, -
mutta suhteutettuna omaisuuteen he antavat suuren osan.
Jumala pitää sitä paljon suurempana lahjana.
Joillakuilla on paljon varoja paperilla, mutta se kaikki on sijoitettu.
He eivät voi antaa paljoa.
Ja joillakuilla ei ole lähellekään niin paljon varoja kuin muilla, -
mutta he elävät niin, että heillä on antaa rahaa seurakuntaan -
tai he voivat tukea evankeliumin julistajia.
He voivat siunata lähimmäisiään.
Jumala pitää heitä paljon varakkaampina kuin muita.
Etsitäänpä eräs jae. Se lyö teidät ällikällä.
1. Moos. 39:2: "Mutta Herra oli Joosefin kanssa, -
niin että hän menestyi kaikessa [eng. hän oli varakas mies], -
ja hän oleskeli isäntänsä, egyptiläisen, talossa."
Luvussa 37 Joosefin veljet olivat myyneet hänet orjuuteen, -
koska he vihasivat häntä. Joosef oli nähnyt unia, -
joissa hän hallitsee veljiään. Siksi he vihasivat häntä.
Lisäksi heidän isänsä Israel oli suosinut Joosefia -
ja tehnyt hänelle monivärisen viitan.
Veljet vihasivat Joosefia ja myivät hänet orjuuteen.
Joosef siis seisoi huutokauppalavalla.
Siihen aikaan orjat myytiin alastomina. Heiltä vietiin kaikki, alusvaatteetkin,-
jotta ostajat näkisivät kauppatavaran, jota olivat ostamassa.
Joosef seisoi alastomana huutokauppalavalla, -
ja Jumala sanoi, että hän oli varakas mies.
Potifar, joka osti Joosefin, käytti mitä hienoimpia vaatteita ja koruja.
Hän oli rikas. Mutta Jumala ei kutsunut häntä varakkaaksi.
Jumala katsoi orjaa, alastomaksi riisuttua kauppatavaraa, -
ja sanoi, että tämä oli varakas mies.
Jumala arvioi vaurauden eri tavalla kuin me.
Todellista vaurautta ei arvioida talon, auton, korujen ja vaatteiden mukaan.
Todellinen vauraus mitataan sillä, miten voi vaikuttaa toisten elämään.
Raha kuuluu osaltaan siihen.
Joosefilla ei ollut lainkaan rahaa, mutta hänellä oli Jumalan mielisuosio.
Siksi Potifar alkoi menestyä, kun Joosef tuli hänen taloonsa orjaksi.
Potifar alkoi saada varoja. Hänen työnsä sujuivat paremmin kuin ikinä.
Joosef ylennettiin Potifarin talon korkeimpaan virkaan.
Jumalan suosio oli hänen yllään ja kaikki, mihin hän koski, menestyi.
Vauraus on sitä, miten voi siunata ja auttaa toisia.
Joosef oli orja. Hänellä ei ollut paljoa itsellään, mutta hän menestyi -
ja vaikutti toisiin. Jumalan voitelu hänen elämässään kosketti toisia.
Sellainen mies on menestyvä.
Kun puhutaan nimenomaan rahasta, -
todellinen vauraus ei riipu fyysisen omaisuuden määrästä.
Se on sitä, kuinka paljon käyttää omaisuuttaan toisten siunaamiseen.
Taisi olla vuosi 1995 tai -96, -
kun Jumala antoi minulle ilmestyksen vauraudesta.
Jumala antoi sen minulle pastori Dean Meltonin kautta.
Hän on Freedom Christian Center -seurakunnan pastori.
Tästä voisi kertoa paljonkin. Pastori teki minuun vaikutuksen.
Hänen seurakunnassaan oli paljon köyhiä, vähemmistöjen ihmisiä.
Oikeuslaitos on vapauttanut monia vankilasta hänen seurakuntaansa -
sillä syyllä, että niiden ihmisten on haettava itselleen apua.
Toisinaan heidät lähetetään pastori Deanin luo.
Kerran olin pastori Deanin mukana, kun eräs mies vapautettiin vankilasta.
Näin, miten pastori Dean alkoi opettaa hänelle, kuinka käyttää rahaa.
Pastori Dean käyttää usein armeija- pukua, joissa on paljon taskuja.
Kerran eräs mies pyysi häneltä rahaa. Pastori Dean kysyi, mitä varten.
"Olen nälkäinen. En ole syönyt edes aamiaista. Tahdon ruokaa."
Pastori Dean säilytti miehen rahoja. "Tutkitko aamulla Sanaa ja rukoilitko?"
Mies sanoi: "En. Siivosin myöhään seurakunnassa ja nukuin pitkään.
Tuli kiire töihin. En ehtinyt."
Pastori vastasi: "Jos et ehdi tutkia Sanaa ja rukoilla, et ehdi syödäkään."
Hän ei antanut miehelle tämän rahoja.
Jotkut ajattelevat, että se oli kamalan väärin tehty.
Parin vuoden päästä se sama mies tienasi jopa 10 000 dollaria viikossa, -
koska pastori Dean oli kouluttanut hänet -
laittamaan prioriteetit oikeaan järjestykseen.
Laittamaan hengelliset asiat ja jumalasuhteen etusijalle.
Näin tämän tapahtuvan niin monesti, että päätin oppia itse pastori Deanilta.
Se on pitkä tarina. Jumala antoi minulle ilmestyksen raha-asioista.
Vaikutuin siitä, että pastori Dean antaa 90 % tuloistaan pois.
Hän on 200 ihmisen seurakunnan pastori. Hän ei saa sieltä palkkaa.
Hänellä on oma rengasyritys, ja hän on ostanut taloja vuokrattavaksi.
Hän ei saa rahaa seurakunnasta vaan omista yrityksistään.
Hän laittaa 90 % tuloista evankeliumin työhön ja elää itse 10 prosentilla.
Hän osti oman talonsa muistaakseni 5 500 tai 2 500 dollarilla -
joskus silloin 1950-luvulla. Talossa on 65 neliötä.
Mies on varakas. Miljoonat dollarit virtaavat hänen käsiensä kautta.
Hän ei käytä niitä itseensä. Hän ei aja upouudella autolla.
Itse asiassa minä ostin hänelle auton. Hän ei suostu ajamaan uutta.
Ei uudessa mitään väärää ole. Ajan itse uutta autoa, koska tarvitsen sitä.
Ei minulla ole aikaa käyttää autoa koko ajan korjattavana.
Jos auto kaipaa korjausta, ostan uuden.
Ei ole aikaa korjata. Siinä ei ole mitään väärää.
Pastori Dean ei käyttänyt vaurauttaan itseään varten.
Hän käytti sitä evankeliumin viemiseen.
Se teki minuun vaikutuksen. Minäkin olin ennen ennakkoluuloinen.
Ajattelin, että jokainen vauraudesta saarnaava on itsekäs -
ja tahtoo vain topata taskujaan.
Sitten näin, miten pastori Dean käytti rahojaan evankeliumin hyväksi.
Hän on varakas, ja Jumala pitää hänestä huolta.
Rahaa on aina paljon mukana, mutta hän siunaa sillä toisia.
Hän ei kokoa kaikkia valtavia varojaan itselleen.
Hänellä on monta taloa ― yksi talo on rannalla ― ja hän on varakas.
Ei hän ole köyhä, joka ottaa kaiken.
Yritän vain sanoa, että näin miehen, joka käytti vaurautta siunatakseen, -
ei ollakseen itse siunattu. Se kosketti minua, ja laskin muurini alas.
Ylistys Jumalalle, aloin vaurastua ja julistan sen avulla evankeliumia.
Toivottavasti jotkut teistä ymmärtävät sydämeni asenteen ja näkevät, -
etten saarnaa vauraudesta itsekkäästi vaan siunatakseni toisia.
Ennen kuin voit itse siunata toisia, sinun täytyy tulla siunatuksi.
Rohkaisen luopumaan epäilyksistä ja muureista.
Anna Jumalan antaa vaurautta. Jos sinulla on jo riittävästi, -
toimi vauraasti ja anna minulle, jotta voin julistaa evankeliumia.
Andrew Wommackin ystävät ja kumppanit -
eivät tue vain tv-ohjelman maailmanlaajuista lähetystä.
Osa lahjoista käytetään yli 20 muun järjestön tukemiseen maailmalla.
Yksi näistä on Redeeming Love, joka auttaa Kongon orpoja.
Sen perusti Julie Mapatano, joka on valmistunut Charis-raamattukoulusta.
Koulu oli meille unelma. Emme tienneet, keitä olemme Kristuksessa.
Emme tunteneet Kristuksen ehdotonta rakkautta meitä kohtaan.
Kun opimme sen, tahdoimme palata kotiin oman kansamme luo -
ja kertoa heille evankeliumia ja kertoa Jumalan rakkaudesta.
Unelmamme oli kertoa kotimaassamme ihmisille ilosanomaa.
Järjestön nimi on Redeeming Love DR Congo.
Autamme orpolapsia käymään koulussa.
Annamme ruokaa yksinhuoltajaäideille ja heidän lapsilleen.
Maksamme koulumaksut, koulupuvut, lääkkeet ja ruuan niille perheille.
Tieto siitä, kuka olen Kristuksessa, muutti elämäni.
Tieto siitä, että Hän rakastaa minua, muutti elämäni kokonaan.
Ja tieto siitä, että Jumalan suosio on lasteni elämässä, -
auttaa heitä olemaan viisaampia.
Tämä kaikki on Charis-raamattukoulun ansiota.
Andrew Wommack ja Charis-raamattukoulut -
ovat muuttaneet ihmisten elämää ja maailmaa jo 20 vuoden ajan.
Lisätietoja osoitteessa www.charisbiblecollege.org.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Neljännen CD-opetuksen aihe on "Vauraus ei ole itsekästä".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Joulukuussa Andrew pitää kolme teatteri-illallista -
Woodland Parkin raamattukoulun kappelissa.
4. ja 5.12.2014 vuorossa on varietee-esitys, -
12. ja 13.12. musikaali, -
ja 18. ja 19.12. vanhanaikainen Colorado Cowboy -joulunäytelmä.
Teatteri-illallisille on rajallisesti paikkoja.
Liput voi varata nettisivultamme.
Tammikuussa 2015 Andrew käy Arizonassa -
ja pitää vuotuisen miesten konferenssin Woodland Parkissa.
Helmikuussa hän vierailee Kaliforniassa.
Lisätietoja tapahtumista alueellasi saat nettisivuiltamme.
SIJOITA CHARIS-KOULUUN JA ANDREW WOMMACKIN TYÖHÖN
Suomennos: Maija Tuukkanen